open-index/open-wikipedia-markdown huggingface dataset:
Kritisk rettsvitenskap

**Kritisk rettsvitenskap** (engelsk: *Critical legal studies*) er en strømning innen rettsvitenskapelig forskning som bruker metoder som tilsvarer kritisk teori (Frankfurtskolen) innen samfunnsvitenskap.

Kritisk rettsvitenskap har røtter bl.a. i amerikansk rettsrealisme, men oppstod som en egen retning sent på 1970-tallet, påvirket av den svarte borgerrettsbevegelsen, kvinnebevegelsen og antikrigsbevegelsen på 1960- og 1970-tallet. En kritisk holdning til amerikansk politikk utviklet seg til en kritisk holdning til den dominerende rettsideologien i vesten.

I dag står ikke kritisk rettsvitenskap i opposisjon til den etablerte rettsvitenskapen på samme måte som før, men er i større grad et filosofisk perspektiv.

## Litteratur
*Mark Kelman, *A Guide to Critical Legal Studies*, Harvard University Press, 1987
*Costas Douzinas & Adam Gearey, *Critical Jurisprudence: The Political Philosophy of Justice*, Hart Publishing, 2005
*Roberto Mangabeira Unger, *The Critical Legal Studies Movement*, Harvard University Press, 1983
*Janet E. Halley (ed.), Wendy Brown (ed.), *Left Legalism/Left Critique-P*, Duke University Press 2003
*Janet E. Halley "Revised version entitled "Like-Race Arguments"" in What's Left of Theory?, Routledge, 2001.
*Richard W. Bauman, *Critical legal studies : a guide to the literature*, Boulder, Colo. : Westview Press, 1996
*Richard W. Bauman, *Ideology and community in the first wave of critical legal studies*, Toronto [u.a.] : University of Toronto Press, 2002
*Duncan Kennedy, *Legal Education and the Reproduction of Hierarchy: A Polemic Against the System: A Critical Edition*, New York University Press 2004
*Duncan Kennedy, A Critique of Adjudication [fin de siecle], Harvard University Press, 1997.
* David W. Kennedy and William Fisher, eds. The Canon of American Legal Thought, Princeton University Press (2006)
*Andrew Altman, *Critical Legal Studies: A Liberal Critique*, Princeton University Press 1990
*John Finnis, "On the Critical Legal Studies Movement" 30 *American Journal of Jurisprudence* 1985
* Edwin Scott Fruehwald, "Postmodern Legal Thought and Cognitive Science," 23 Ga. St. U.L. Rev. 375 (2006).
* Le Roux and Van Marle, "Critical Legal Studies" in Roeder (ed) (2004) *Jurisprudence*
* Eric Engle, Marxism, Liberalism, and Feminism: Leftist Legal Thought, New Delhi: Serials (2010)
* Eric Engle, Lex Naturalis, Jus Naturalis: Law as Positive Reasoning and Natural Rationality, Melbourne: Elias Clark (2010)
Giacomo Nizzolo

**Giacomo Nizzolo** (født 30. januar 1989 i Milano) er en italiensk landeveissyklist som sykler for Q36.5 Pro Cycling Team. Han har flere profesjonelle seiere.

## Meritter

;2009
:Trofeo Papa' Cervi
:2. etappe (TTT), Vuelta a Tenerife
;2010
:Coppa del Mobilio 
;2011
:5. etappe, Bayern rundt
:2.-plass, ProRace Berlin
:3.-plass, Rund um Köln
;2012
:Sammenlagt og 3. etappe, Tour de Wallonie
:Poengkonkurransen og 5. etappe, Eneco Tour
:3.-plass, Vattenfall Cyclassics 
:5.-plass sammenlagt, Ster ZLM Toer
;2013
:3. og 4. etappe, Tour de Luxembourg
;2014
:3. etappe, Tour de San Luis
:2. etappe, Tour de Wallonie
;2015
:Gran Premio Nobili Rubinetterie
:Poengtrøya, Giro d'Italia
;2016
:1. og 3. etappe, Tour of Croatia
:Poengtrøya, Giro d'Italia
:GP Kanton Aargau Gippingen
:Italiensk mester på landevei
:Coppa Bernocchi
:Gran Piemonte
:1. etappe, Abu Dhabi Tour
;2018
:7. etappe, Vuelta a San Juan Internacional
;2019
:6. etappe, Tour of Oman
:5. etappe, Tour of Slovenia
:1. etappe, Vuelta a Burgos
;2020
:5 etappe, Tour Down Under
:2. etappe, Paris–Nice
:Italiensk mester i landeveisritt
:Europamester i landeveisritt
;2021
:Clásica de Almería
:13. etappe, Giro d'Italia
:Circuito de Getxo - Memorial Hermanos Otxoa
;2022
:1. etappe, Vuelta a Castilla y León
;2023
:Tro Bro Leon

## Referanser


## Eksterne lenker
*
Thomas Longosiwa

**Thomas Pkemei Longosiwa** (født 14. januar 1982 i West Pokot District i Rift Valley Province) er en kenyansk langdistanseløper, som ble kenyansk mester på 5000 meter i 2007. Han fikk bronse på 5000 meter ved sommer-OL 2012. 

## Karriere
Longosiwa ble valgt ut til å representere Kenya ved junior-VM i friidrett 2006 i Beijing. På den kenyanske treningsleiren ble det imidlertid oppdaget at han hadde to pass, der et hadde fødselsår 1982 og et hadde fødselsår 1988. Passet med fødselsår 1988 gjorde da at han tilsynelatende kunne delta i junior-VM. Han ble arrestert i noen dager, og fikk en bot på 1.500 amerikanske dollar. En høytstående polititjenestemann ble anklaget for å ha forfalsket passet til Longosiwa og noen andre utøvere. Tidligere i 2006 hadde Longosiwa deltatt i juniorklassen ved VM i terrengløp 2006, der han kom på 13.-plass, men ble senere diskvalifisert.

Han begynte å konkurrere som senior i 2007, og kom på sjetteplass ved de Panafrikanske leker 2007. Senere løp han både 3.000 og 5.000 meter ved IAAF World Athletics Final, der han kom på hhv. femte- og åttendeplass. Han ble tatt ut til sommer-OL 2008 i Beijing, der han kom på 12.-plass på 5.000 meter. Senere på året satte han ny personlig rekord med 7:30,09 på 3.000 meter ved Qatar Athletic Super Grand Prix i mai 2009, og kom der på andreplass bak Eliud Kipchoge. Ved IAAF World Athletics Final 2009 kom han på 10.-plass på 3.000 meter, med tiden 8:07,63.

I januar 2011 vant han terrengløpet *Cross della Vallagarina* i Italia, og ved VM i friidrett 2011 kom han på femteplass på 5.000 meter, der Mohammed Farah vant gullet. Han avsluttet friidrettssesongen med andreplass på 5.000 meter i Memorial van Damme, som ga fire poeng i Diamond League 2011, og med det fjerdeplass i Diamon League denne sesongen. I november deltok han ved landeveisløpet *International Chiba Ekiden*, der han vant første etappe, og Kenya vant dette løpet sammenlagt. 

2012-sesongen ga seier i terrengløpet Cinque Mulini i Italia og tredjeplass i Trofeo Alasport på Sardinia i mars. I april deltok han også ved landeveisløpet *Media Blenio* i Sveits, der han kom på andreplas, bak Edwin Soi. Han fikk andreplass ved Shanghai Golden Grand Prix, bak Hagos Gebrhiwet, en plassering som ga to poeng i Diamond League 2012. 

Han deltok på 5.000 meter ved sommer-OL 2012 i London. Etter 13:15,41 og tredjeplass i sitt kvalifiseringsheat ble han kvalifisert til finalen. Der løp han på 13:42,36, og fikk OL-bronse, bak Mo Farah og Dejen Gebremeskel. Hans landsmann Isiah Kiplangat Koech okm på femteplass. 

Ved VM i friidrett 2013 kom han på 4.-plass, under et halvt sekund unna bronsen, som gikk til Isiah Koech. Han vant ett Diamond League-stevne i 2015; British Grand Prix i Birmingham. 

## Referanser


## Eksterne lenker
* 
*  Profil hos All-Athletics 
*  Profil hos European Athletics
Nikolai Rustad Jensen

**Nikolai Rustad Jensen** (født 1990) er en norsk bandyspiller fra Bærum. Han er født og oppvokst i Bekkestua/Stabekk-området og begynte å spille fotball og bandy i Stabæk i tidlig alder. Som 17-åring kuttet han ut fotballen til fordel for bandy etter å ha vunnet interkrets med Elitelaget. 

Han debuterte for det norske landslaget under verdensmesterskapet i Kasakhstan i 2012.

I 2017 gikk han til Villa Lidköping BK i Sverige. Villa Lidköping BK vant den svenske cupen og seriegull i den svenske eliteserien i 2016, og kom til semifinalen i åtte SM-sluttspill på rad.

I 2017/2018 sesongen endte Villa Lidköping BK på 5. plass i Eliteserien. I SM-sluttspillet slo de ut Västerås med 3–1 i kvartfinaleserien, men røk ut i semifinalekampen mot Edsbyn med 3–2 i kamper, etter å ha ledet serien 2–0. Påfølgende sesong gikk de seirende ut i World Cup og vant SM-gull for første gang.

I 2018/2019 sesongen returnerte han til Stabæk Bandy, som vant både seriegull og NM-gull

## Meritter

### NM-gull
* 2009
* 2011
* 2012
* 2014
* 2016
* 2017
* 2019
* 2020 (Stabæk kvalifiserte seg til NM-finale, men finalen ble avlyst på grunn av covid-19)
* 2023
* 2024

### Seriegull
* 2012
* 2013
* 2014
* 2015
* 2016
* 2017
* 2019
* 2022

### Bronse Europacup 2008
### Årets spiller i den norske eliteserien
* 2015/16
* 2022/23

### Året idrettsutøver i Stabæk Idrettsforening
* 2015/16

## Statistikk
### Norge
#### Toppscorer Eliteserien (ikke sluttspill)
* 2013/14-sesongen: 37 mål
* 2015/16-sesongen: 50 mål
* 2016/17-sesongen: 39 mål
* 2022/23-sesongen: 46 mål

#### Poengkonge Eliteserien (ikke sluttspill)
* 2013
* 2015
* 2016
* 2017
* 2020/21 (45 poeng (25mål + 20 ass)) // halvspilt serie grunnet covid-19
* 2021/22 (64 poeng (35mål + 29 ass))
* 2022/23 (70 Poeng (46mål + 24 ass)
* 2024/25 (66 Poeng (42mål + 24 ass))

### Sverige
#### Seriespill
* Mål: 6
* Målgivende: 1

#### Den svenske cupen
* Mål: 2

#### World Cup
* Mål: 1

#### Treningskamper
* Mål: 3

### A-landslag
* Medaljer: 2 bronsemedalje
* Kamper: 58
* Mål: 72

#### Toppscorer i VM
* 2014 (16 mål)
* 2017 (15 mål)

## Familie
Nikolai R. Jensen er sønn av den tidligere Stabæk- og landslagskapteinen Kjetil Hannar Jensen, og barnebarn av Odd Jensen, som også har A-kamper for Stabæk og landskamper for Norge.

## Karriere
* 2024/25: Stabæk og A-landslag 
* 2023/24: Stabæk og A-landslag 
* 2022/23: Stabæk og A-landslag
* 2021/22: Stabæk og A-landslag
* 2020/21: Stabæk og A-landslag
* 2019/20: Stabæk og A-landslag
* 2018/19: Stabæk og A-landslag
* 2017/18: Villa Lidköping BK og A-landslag
* 2016/17: Stabæk og A-landslag
* 2015/16: Stabæk og A-landslag
* 2014/15: Stabæk og A-landslag
* 2013/14: Stabæk og A-landslag
* 2012/13: Stabæk og A-landslag
* 2011/12: Stabæk og A-landslag
* 2010/11: Stabæk
* 2009/10: Stabæk
* 2008/09: Stabæk
* 2007/08: Stabæk
* 2006/07: Stabæk :

## Referanser
Patrick Hjemgård

**Dan Patrick Braathen Hjemgård** (født 2. april 1989 i Fredrikstad) er en norsk innebandyspiller som spiller for eliteserieklubben Sarpsborg Sharks.

## Klubbspill
I 2007 spilte han sin første kamp for Greåkers A-lag, etter å ha gått gradene i klubben. Han scoret ett mål den første sesongen på A-laget. Etter noen sesonger ble han en av de faste spillerne på Greåkers A-lag. Senere byttet han klubb, og begynte i Sarpsborg Sharks. Med tiden ble han kaptein på Sharks' A-lag og fast på det norske A-landslaget.

## Landslagsspill
Han spilte på U19-landslaget inntil han ble for gammel.

Hjemgård deltok i VM for andre gang i Finland i 2021.

## Referanser


## Eksterne lenker
* Spillerprofil Greåker
* Avisartikkel fra SA
Libyas geografi

**[[Libya]]** er det fjerde største landet i Afrika og det syttende største i verden. Kystlinjen strekker seg fra Egypt i øst til Tunisia i vest. Selv om oljefunn i 1960 har gitt landet en enorm oljeformue, er landet en ekstremt fattig ørkenstat da det fikk sin uavhengighet fra Italia i 1951. Den eneste fordelaktige egenskapen ved landets geografi var landets strategiske beliggenhet midten på Afrikas nordlige kystlinje. Det lå innen rekkevidde for de store europeiske nasjonene og knyttet de arabiske landene i Nord-Afrika med de i Midtøsten, noe som gjennom historien har gjort landets urbane sentre til travle veikryss i stedet for isolerte bakevjer uten ytre sosiale påvirkninger. 

Middelhavskysten og Sahara er landets mest fremtredende naturtrekk. Det er flere høylandsplatåer, men ingen egentlige fjellkjeder unntatt i den sørlige ørkenen nær grensen mot Tsjad, der Tibestimassivet stiger til over 2200 meter. En relativt smal kyststripe og høylandsslettene rett sør for den er de mest produktive landbruksregionene. Lenger sør går et halvtørt gressland gradvis over i Saharaørkenen, en ufruktbar ødemark av steinete platå og sand. Her er det minimal menneskelig bosetting og jordbruk er bare mulig i noen få spredte oaser.

Mellom de produktive landbruksområdene i lavlandet ligger Sidrabukten, hvor ørkenen langs en strekning på 500 kilometer strekker nordover til sjøen. Denne øde sonen, kjent som Sirtica, har stor historisk betydning. I vest har området kjent som Tripolitania egenskaper og en historie lik de nærliggende landene Tunisia, Algerie og Marokko. Dette området utgjør sammen med disse statene en overnasjonal region kalt Maghrib. I øst har området historisk kjent som Kyrenaika vært nært knyttet til de arabiske statene i Midtøsten. I denne forstand markerer Sirtica delingspunktet mellom Maghrib og Mashriq.

## Klima
Kystområdene av Libya har middelhavsklima og kan få litt nedbør om vinteren i forbindelse med lavtrykk. Siden lavtrykksaktiviteten varierer fra år til år vil også regnmengdene variere. Langs kysten av Sidrabukten, mellom Misurata og Benghazi, regner det enda mindre, slik at ørkenområdene her når helt ut til kysten. 

Det våteste området av landet er åsene og platået Jebel Akdhar (Det grønne fjellet) mellom Benghazi og Derna, som kan få så mye som 600 mm hvert år. Tripoli har en årlig nedbørsnormal på 384 mm. 100-150 km inn fra kysten faller nedbørsmengdene til under 100 mm og mindre hvert år, og enkelte steder regner det nesten ikke i det hele tatt. De fleste steder i Sahara kommer eventuelt regn så uregelmessig at nedbørsnormalen i praksis er lik null. Sommeren gir svært høye temperaturer i ørkenområdene, og varme dager om vinteren. Kysten av Libya kan av og til bli rammet av en svært varm og støvete vind fra ørkenen som fører til svært høye temperaturer, ofte over 50&nbsp;°C en dag eller to. Dette er det samme vindfenomenet som kalles *[[khamsin]]* i Egypt. Det lokalet navnet i Libya er derimot *ghibli*. 

Den høyeste temperaturen som er målt noen gang, ble målt i Libya. Rekorden er på 57,7&nbsp;°C målt i Al 'Aziziyah den 13. september 1922.

## Eksterne lenker
*
Davide Cimolai

**Davide Cimolai** (født 13. august 1989 i Pordenone) er en tidligere profesjonell italiensk landeveissyklist og banesyklist. Han har vært profesjonell syklist siden 2010.

Han la opp etter 2025-sesongen.

## Meritter

;2008
:Tre Giorni Citta di Pordenone 
:Piccolo Giro d'Emilia 
;2009
:Coppa San Geo
:Trofeo Franco Balestra 
:Trofeo Banca Popolare Piva (U23) 
;2010
:Etappe 1b (TTT),  Settimana Ciclistica Internazionale 
;2011
: Europeisk mesterskap bane, Scratch, U23 
: Nasjonalt banemesterskap, Madisjon
: Nasjonalt banemesterskap, Scratch  
;2015
:Trofeo Laigueglia
:5. etappe, Paris–Nice
;2016
:6. etappe, Catalonia rundt
:2. etappe, Tour of Japan
;2017
:1. etappe, Catalonia rundt
;2019
:Sammenlagt + 1. og 2, etappe, Vuelta a Castilla y Leon
:3. etappe, Tour de Wallonie

## Referanser


## Eksterne lenker
*
McChicken

**McChicken** er en hamburger med kyllingkjøtt som produseres og selges av den amerikanske restaurantkjeden McDonald’s. Den består av et panert kjøttstykke av kyllingbryst, hamburgerbrød, salat og majones.

McChicken ble lansert i 1980 av Andrew Clark og Justice Newcomb. Den viste seg å bli en salgsmessig fiasko, og ble erstattet av Chicken McNuggets. Da McNuggets viste seg å bli en stor suksess, ble McChicken relansert i 1988. Den gjeldende oppskriften er noe mer krydret enn originalen.
McRib

**McRib** er en sandwich som produseres og selges av den amerikanske restaurantkjeden McDonald’s. Den består av et stykke svinekjøtt med grillsaus, løk og sylteagurker på et 5½-tommers brød.

McRib ble lansert i 1981. Etter dårlige salgstall ble den fjernet fra menyen i 1985, men relansert i 1989. I 2005 ble den på nytt fjernet fra menyen, men har vært periodevis tilbake hvert år siden 2006.

I motsetning til i andre land tas McRib aldri av menyen i Tyskland, på grunn av tyskernes forkjærlighet til svinekjøtt.

## Referanser
Gershon Kingsley

**Gershon Kingsley** (født *Götz Gustav Ksinski* 28. oktober 1922 i Bochum i Tyskland, død 10. desember 2019) var en amerikansk-tysk samtidskomponist. Han er kjent for sitt pionerarbeid innen elektronisk musikk, noe som førte til at han på 1950– og 1960–tallet samarbeidet og komponerte sammen med den franske komponisten Jean-Jacques Perrey.

Samarbeidet med Perrey førte at han i en årrekke samarbeidet med Moog-fabrikken om utviklingen av synthesizere. Senere startet han sitt eget band, som besto av fire moog-musikere og en trommeslager. Bandet fikk navnet The First Moog Quartet. Med dette bandet spilte Kingsley inn første versjon av «Popcorn», den mest kjente komposisjonen hans. Låten ble flere år senere en større hit for flere artister, og i Norge innspilte Inger Lise Rypdal, Gro Anita Schønn og Stein Ingebrigtsen en versjon med norsk tekst til Treff-serien.

Kingsley laget flere soundtracks til filmer, samt større verk for Broadway-musikaler og opera. Musikalsk spenner hans komposisjoner fra avantgarde til pop.

## Referanser


## Eksterne lenker
* 
* 
* 
*
Denys Kostjuk

**Denys Kostjuk** (født 13. mars 1982 i Mykolajiv) er en profesjonell ukrainsk landeveissyklist. Han har vært profesjonell syklist siden 2004 og har syklet for en rekke ulike profesjonelle lag.

## Meritter

;2003
:4. og 5. etappe, Giro delle Regione (U23)
:GP Palio del Recioto
;2004
:3.-plass, nasjonalt mesterskap landevei
;2006
:5. etappe, Baltyk-Karkonosze Tour
:3. etappe, Tour of Qinghai Lake
:3.-plass, nasjonalt mesterskap landevei
;2007
:Sammenlagt + 2. etappe, GP Donesk
:Nasjonalt mesterskap landevei
;2008
:Sammenlagt + 1. etappe, GP Donesk
:2. etappe, Flèche du Sud
:2.-plass, nasjonalt mesterskap landevei
:3.-plass, nasjonalt mesterskap tempo
;2013
:Race Horizon Park 1
:Nasjonalt mesterskap landevei

## Referanser


## Eksterne lenker
*
Kyllingkjøtt

**Kyllingkjøtt** er kjøtt fra kylling, det vil si unge hønsefugler.

Kyllingkjøtt inneholder mye proteiner, vitaminer og mineraler. Skinnet inneholder dessuten mye fett. Kyllingens slaktekropp består fremfor alt av bryst, vinge, lår og ben. Også leveren blir anvendt til mat.

Kyllingen kan kokes eller stekes. Den bør spises gjennomstekt for ikke å risikere spredning av campylobacter, bakterier som kan gi mage- eller tarmplager.

## Referanser
Filet-O-Fish

**Filet-O-Fish** (også kjent som **McFish**) er en sandwich som produseres og selges av den amerikanske restaurantkjeden McDonald’s. Den består av en panert filet av fisk (mest alaskatorsk og/eller hoki), en skive mykost og 30&nbsp;ml tartarsaus.

Filet-O-Fish ble lansert i 1962 av restauranteieren Lou Groen i Ohio. Groens restaurant var lokalisert i et fortrinnsvis romersk-katolsk nabolag der de katolske kundene avsto fra kjøtt på fredager.

## Referanser
Matt Jarvis

**Matthew «Matt» Jarvis** (født 22. mai 1986) er en engelsk fotballspiller som fra 30. juni 2019 er klubbløs.

Han kom til West Ham United fra Wolverhampton Wanderers FC den 23. august 2012, hvor han hadde vært under kontrakt i fem år. Jarvis spiller både høyre- og venstreving, og er kjent for sine innlegg og store hurtighet. Jarvis har en A-landskamp for , som var mot  i 2011.

Den 1. september 2015 ble Jarvis lånt ut fra West Ham United FC til Norwich City FC ut 2015/2016-sesongen.

## Meritter
;Wolverhampton Wanderers FC
* Football League Championship (1): 2008/2009

## Referanser


## Eksterne lenker
* 
*
Grillsaus

**Grillsaus** eller **barbecuesaus** er en saus som brukes som smakstilsetning til grillmat. Det vanligste er å pensle kjøttet etter steking eller mens det grilles. Den har tradisjonelt vært en favoritt på svinekjøtt, ribbe og kyllingkjøtt.

Grillsaus har gjerne et hint av røyksmak. Ingrediensene varierer, men blant de vanligste er eddik, tomatpuré, flytende røyk, krydder og søtningsstoffer.
McGriddles

**McGriddles** er en sandwich som produseres og selges av den amerikanske restaurantkjeden McDonald’s. McGriddles selges som frokost og består av bacon, egg og amerikansk ost servert mellom to små pannekaker. Det finnes varianter med pølse, skinke eller kyllingkjøtt.

McGriddles ble lansert i 2003. Én porsjon inneholder i 2023 ca 430 kcal.

## Referanser


## Eksterne lenker
*
Ingrid Marie Treborg

**Ingrid Marie Treborg** (født 1982) er en norsk journalist og forfatter fra Kvernaland som er mest kjent som skaperen av den fiktive bloggen Flinkepiker.org. 

Hun romandebuterte i 2012 med boken *Flink pike*, utgitt av Cappelen Damm som ble tildelt Kultur- og kirkedepartementets debutantpris. Tidligere har hun bidratt i flere diktbøker og novellesamlinger, deriblant *Sånn er det bare*, utgitt av Aschehoug.

Hun har vært informasjonssjef i AKKS og nettredaktør for Egmont, *[[Se og Hør]]* og *[[God kveld Norge]]*, sosiale medier-ansvarlig og vaktsjef i *[[TV 2 Nyhetene]]*, og har siden 2021 vært nyhetssjef i *[[Dagbladet]]*.

## Bibliografi
* *Flink pike* (), Cappelen Damm
* *Sånn er det bare* (), Aschehoug
* *Ord på X* (), Aschehoug

## Referanser


## Kilder
* *[http://www.cappelendamm.no/main/Katalog.aspx?f=10109&isbn=9788202365530 Flink pike]* , Cappelen Damm
* «Skål, flinke Ingrid Marie Treborg», Studentradioen i Bergen
* Camilla Flaatten, «Åpenhjertig om sex, singelliv og vennskap», *[[Side2]]* 1. mars 2012 
* Trude Lea, «Småfrekk forfatter», *[[Jærbladet]]*, 6. mars 2012
* Magnus Romslo Lindvik, «Bloggen som ble til en biografi», Studentradioen i Bergen, 6. april 2012  
* «Noen av landets dyktigste forfattere, journalister, bloggere og illustratører har sluppet seg løs og levert bidrag som forhåpentlig vil få noen til å smile og andre til å slenge boken i veggen», http://www.aschehoug.no/barnogungdom/katalog?productId=70961757, Aschehoug 21. januar 2013
Tartarsaus

**Tartarsaus** er en kald saus som i utgangspunktet består av majones, eggeplomme og gressløk. I moderne matlaging er den dog i alminnelighet komplettert av ytterligere ingredienser som persille, hvitvinseddik, kapers, sennep eller finhakket sylteagurk.

Tartarsaus ligner på remulade. Den anvendes gjerne til panert mat (for eksempel fish and chips) eller til kylling.
Formel BMW

**Formel BMW** er en klasse innen formelbil-racing. Den befinner seg nederst på motorsportens karrierestige, ved siden av den mere etablerte Formel Ford. I likhet med Formel Ford er den ment å fungere som den første erfaringen med bilracing for unge førere  fra gokart-seriene.

Formelen ble opprettet av BMW Motorsport i 2001, og det første mesterskapet ble etablert i Tyskland i 2002.

## Eksterne lenker
*
Hundeår (single)

**Hundeår** var den andre singelen fra albumet *[[Det nærmeste du kommer]]* til John Olav Nilsen & Gjengen. Låten var i 2011 den mest spilte låten på NRK P1.
Hundeår

**Hundeår** kan sikte til

****[[Hundeår (roman)|Hundeår]]***, en roman av Günter Grass
****[[Hundeår (single)|Hundeår]]***, en single av John Olav Nilsen & Gjengen
Rana politidistrikt

**Rana politidistrikt** var et politidistrikt innenfor den norske politi- og lensmannsetaten som dekket kommunene Rana, Hemnes, Lurøy, Træna og Nesna.

Politidistriktet ble utskilt fra  Helgeland politidistrikt den 1. januar 1984, ved kongelig resolusjon av 21. oktober 1983.

Rana politidistrikt ble oppløst som følge av politireform 2000; det ble igjen innlemmet i Helgeland politidistrikt den 1. januar 2002.

Den 1. januar 2016 ble Helgeland politidistrikt i sin tur innlemmet i Nordland politidistrikt.

## Politimestre
*1984–1996: Sjur Ragnar Meringen (1940–1996)
*1996–2001: Arnstein Nilssen 

## Referanser


## Litteratur
* Østerud, Nils Erik: *[https://www.nb.no/items/a89ce81bf1645b482f5276be7c045918?searchText=Helgeland%20politimesterembete%20100%20%C3%A5r Helgeland politimesterembete 100 år 1910-2010]*, Politimesteren i Helgeland, Mosjøen, 2010, ISBN 978-8230316610

## Eksterne lenker
* norge.no www.norge.no/
* Politiet www.politi.no
Hundeår (roman)

***Hundeår*** (tysk originaltittel ***Hundejahre***) er en roman fra 1963 av Günter Grass. Den utgjør tredje og siste bind i den såkalte «Danzig-trilogien», som forøvrig består av *[[Blikktrommen]]* og *Katt og mus*. I verket tar Grass for seg Tysklands historie gjennom det tyvende århundre, som han gjenforteller med tildels burleske innslag. Slik skildres for eksempel rasetenkningen under nasjonalsosialismen gjennom stamtavlen til Adolf Hitlers hund. Avkommet efter hunden danner en rød tråd gjennom fortellingen. *Hundeår* har en sammensatt, lagvis fortellerteknikk og varierende sprognivåer. Romanen er inndelt i tre bind, som dekker henholdsvis Første verdenskrig til mellomkrigstiden, overgangen til Det tredje rike og efterkrigstiden frem til det økonomiske oppsvinget, «Wirtschaftswunder», på 50- og 60-tallet.

## Referanser
Joint Light Tactical Vehicle

**Joint Light Tactical Vehicle** (**JLTV**) er et amerikansk militært kjøretøysprogram for å erstatte dagens HMMWV  med en familie mer kapable kjøretøyer mer bedre pansring og større nyttelast.  En av årsakene er at selv om HMMWV ikke er beregnet på å pansres og brukes til oppklaring så har den i praksis vært brukt slik, og JLTV vil bli utviklet fra bunnen av til å være i en slik rolle.  Hæren planla å kjøpe 60&nbsp;000 kjøretøyer og marinekorpset 5&nbsp;500.

I 2015 ble det kjent at Oshkosh L-ATV vant anbudet, de første kjøretøyene kom i tjeneste i slutten av 2019.

## Referanser


## Eksterne lenker
* 
* JLTV on Defense-Update.com (engelsk)
* Army Joint Light Tactical Vehicle (JLTV) EMD Phase page (engelsk)
McMuffin

**McMuffin** er en sandwich som produseres og selges av den amerikanske restaurantkjeden McDonald’s. McMuffin selges som frokost og består av en skive skinke (eller bacon), takkestekt speilegg og en skive amerikansk ost, servert i en grov muffin. Den runde formen på speilegget oppnås ved å steke det i en form.

McMuffin ble funnet opp av restauranteieren Herb Peterson på slutten av 1960-tallet og ble lansert over hele USA i 1972. Høsten 2013 ble McMuffin innført i Norge sammen med en rekke andre frokostprodukter på menyen. Ved innføringen av McMuffin ble frokost for første gang tilbudt på McDonald's meny i Norge.

## Referanser
Yellowcard

**Yellowcard** er et amerikansk pop punk/alternativ rock band stiftet 1997 i Jacksonville i Florida, som har holdt til i Los Angeles i California siden 2000. Musikken deres inneholder bruken av en fiolin, som er sjeldent innen sjangeren. De er best kjent for sangene Ocean Avenue, Way Away, Only One, Lights and Sounds, Light Up the Sky, og For You, and Your Denial. Bandet tok en to års pause i 2008, før de kunngjorde sin tilbakekomst i august 2010 og slapp albumet, *[[When You're Through Thinking, Say Yes]],* i mars 2011. Deres nye album, *[[Southern Air (Yellowcard Album)|Southern Air]]*, ble sluppet 14. august 2012.

## Diskografi
;Studioalbum
* *Midget Tossing* (1997)
* *Where We Stand* (1999)
* *One for the Kids* (2001)
* *Ocean Avenue* (2003)
* *Lights and Sounds* (2006)
* *Paper Walls* (2007)
* *When You're Through Thinking, Say Yes* (2011)
* *Southern Air* (2012)
;Extended plays
* *Still Standing* (2000)
* *The Underdog EP* (2002)
* *Deep Cuts* (2009)
;Konsertalbum
* *Sessions@AOL - EP* (2004)
* *Live from Las Vegas at the Palms* (2008)
;Samlealbum
* *Greatest Hits Tour Edition* (2011)
;Singler
* *Way Away* (2003)
* *Ocean Avenue* (2004)
* *Only One* (2005)
* *Lights and Sounds* (2005)
* *Rough Landing, Holly* (2006)
* *Light Up the Sky* (2007)
* *For You, and Your Denial* (2011)
* *Hang You Up* (2011)
* *Sing For Me* (2011)
* *Always Summer* (2012)
* *Here I Am Alive* (2012

## Referanser


## Eksterne lenker
* 
*
Gert van Egen

**Gert van Egen** (født før 1578, død 1611 el. 1612) var stenhugger av ukjent opphav. Det er kjent at han i noen år virket i Danmark under Frederik II.

Han var ansatt på Kronborg slott 1578-1585; i de årene Frederik II fikk utført store arbeider på slottet. Van Egen var en av de best avlønnede stenhuggerne, noe som indikerer at han har hatt viktige oppgaver i utsmykkingen av Kronborg.

Frederik II døde i 1588 og allerede året etter fikk Gert van Egen bestilling på gravmæle til kongen som skulle stå i Roskilde domkirke. Initiativet kom fra sønnen Christian IV og moren, enkedronning Sophie.  Det går frem av et brev fra Sophie at han skulle utføre det etter utleverte modeller og det er derfor noe uklart hvor stor del av monumentet som er van Egens eget verk.

Av særlig interesse er relieffene på sidene av monumentet. De skildrer scener fra kongens felttog mot Ditmarsken i 1559 og fra Den nordiske sjuårskrigen 1563-1570. Den ene scenen viser beleiringen av Akershus festning i Oslo i 1567.

## Kilder
* 
* Roskilde Domkirke - Historie
Culai Shan

**Culai Shan** (kinesisk: 徂徕山) er et fjell sørøst i byprefekturet Tai'an i provinsen  Shandong i Folkerepublikken Kina. Det danner vannskillet mellom elvene Dawen He og Xiaowen He. Hovedtoppen er 1027 m høy. Fjellet er bevokst med furuer og sypresser. Det er kjent for buddhistiske steininnskrifter.

## Eksterne lenker
* Culai Shan
Dinggong

**Dinggong** (kinesisk:. 丁公遗址) er et neolittisk funnsted tilordnet Longshankulturen i fylket Zouping i provinsen Shandong i Folkerepublikken Kina.

Dinggong-funnstedet (*Dinggong yizhi*, 丁公遗址) ble i 2006 oppført på Folkerepublikken Kinas liste over kulturminner.

Et interessant funn viser et fragment med noe som kan regnes som skrifttegn.

## Litteratur
*"Shandong Zouping Dinggong yizhi di si, wu ci fajue jianbao" 山东邹平丁公遗址第四、五次发掘简报. (Short report on the fourth and fifth excavation seasons at the Dinggong site, Zouping, Shandong). Kaogu 4, 1993: 295-299. 
*Cao Tingyun: "Shandong Zouping Dinggong yizhi 'Longshan taowen' bianwei." Zhongyuan Wenwu 1996 n. 2 pp.&nbsp;32–38
*Li Liu: "Settlement Pattern, Chiefdom Variability, and the Development of Early States in North China", *Journal of Anthropological Archaeology* 1, 237-288 (1996)(Online)

## Eksterne lenker
* Eine neolithische Notiz auf einer Scherbe: zu den Anfängen der Schrift in China
* Longshan Writing Request
* On the Early City and the Beginning of the State in Ancient China
* Dinggong yizhi
* Dinggong (China)  
* Sherd With Carved Words
Liu E

**Liu E** (tradisjonell kinesisk: 劉鶚, forenklet kinesisk: 刘鹗, pinyin: *Liú È*, født 18. oktober 1857 i fylket Luhe i provinsen Jiangsu i Kina, død 23. august 1909 i Ürümqi i Xinjiang), stilnavn: **Tieyun** (*T'ieh-yün*, 鐵雲), var en kinesisk mandarin, forretningsmann og forfatter.

## Liv og virke
### Embedsmann
Som embedsmann arbeidet han med flomkontroll, sultbekjempelse og jernbaner. Han ble desillusjonert med det offisielle Kinas reformvilje og ble talsmann for privat økonomisk utvikling etter vestlige forbilder. På bokseropprørets tid spekulerte han med regjeringseid ris og fordelte den blant de fattige. 

Han ble relegert av denne grunn, men hans investeringer hadde satt ham i stand til å vie resten av sitt liv til arkeologiske studier og til å forfatte romaner. 

### Forfatter
Språket i Es romaner hentet illusjoner og bilder fra klassisk kinesisk litteratur, og Liu E bemyttet symbolisme i sine verker. Av blant annet den grunn fant hans verker særlig bred leserskare blant folk som hadde en klassisk utdannelsesbakgrunn og som i det henseende var å forstå som sofistikerte.

En av hans best kjente romaner er *Lao Cans reiser* (tradisjonell kinesisk: 老殘遊記; forenklet kinesisk: 老残游记； pinyin: *Lǎo cán yóu jì*), som gir et interessant tidsbilde fra Qing-dynastiets siste år. Første del av verket kom først ut som en serie i et tidsskrift. Under lett forkledning som synspunktene til bokens hovedperson, en lege, fremfører Liu soine egne meninger og observasjoner om bokserbevegelsenes tfremvekst i landsbyene, forfallet av flomkontrollstiltakene for Gulelven, og byråkratiets hyklerske inkompetanse. Romanen er en sosial satire. Den viste den gamle elites og det gamle styringsapparats begrensinger. Romanen ble en suksess. Den tok på kornet de bekymringer som etter hvert skulle føre til Qing-keiserdømmets undergang i 1911.

### Orakelbein
Han samlet fem tusen fragmenter av orakelbein, publiserte avbildninger av dem i 1903 og kunne identifisere og forklare korrekt 34 av skrifttegnene. 

Liu E ble av Yuan Shikai sendt i eksil til Xinjiang i 1908, og døde der året etter.

## Litteratur
* Shen Tianyou: *[[Encyclopedia of China]]*, 1st ed.
* *The Travels of Lao Ts'an*, Liu T'ieh-yün (Liu E), translated by Harold Shadick, professor of Chinese literature in Cornell University. Ithaca: Cornell University Press, 1952. Reissued: New York; London: Columbia University Press, 1990. 277p. (A Morningside Book).
* *The travels of Lao Can*, translated by Yang Xianyi, Gladys Yang (Beijing: Panda Books, 1983; 176s.)
* Milena Doleželová-Velingerová: «Chapter 38: Fiction from the End of the Empire to the Beginning of the Republic (1897–1916)» i: Mair, Victor H. (red.): *The Columbia History of Chinese Literature*. Columbia University Press, 13 August 2013. s.&nbsp;697–731. , 9780231528511.

## Referanser
U.S. Anti-Doping Agency

**U.S. Anti-Doping Agency** (**USADA**) er en amerikansk ideell organisasjon som skal bekjempe doping i USA under olympiske, paralympiske og panamerikanske leker. USADA er anerkjent av Kongressen som USAs nasjonale antidopingorganisasjon, og har mandat fra U.S. Olympic Committee (USAs nasjonale olympiske komité) og World Anti-Doping Agency. Selv om USADA ikke er en offentlig organisasjon, er den i hovedsak finansiert av føderale midler fra Office of National Drug Control Policy.

USADA ble etablert 1. oktober 2000 og har sitt hovedkontor i Colorado Springs i Colorado.

## Referanser


## Eksterne lenker
*
Bergensbanen minutt for minutt

***Bergensbanen minutt for minutt*** er et TV-program (førerromsfilm) fra 2009. Opptakene ble gjort 9. oktober og programmet ble sendt på NRK2 27. november 2009. Dette var det første TV-programmet som brukte *[[Minutt for minutt]]*-konseptet.

Bergensbanen ble fulgt fra Bergen til Oslo på 100-årsdagen etter at banen ble åpnet. Togturen varte i 7 timer og 16 minutter, og ble en stor suksess. NRK produserte også *[[Flåmsbana minutt for minutt]]* år etter og fulgte senere opp programideen med direktesendingene *[[Hurtigruten minutt for minutt]]* (2011), *[[Telemarkskanalen minutt for minutt]]* (2012) og *[[Nordlandsbanen minutt for minutt]]* (2012).

Programmet ble gitt ut på DVD, og NRK har også lagt ut hele opptaket fra frontkameraet til nedlasting på hjemmesidene sine.

## Referanser




## Eksterne lenker
*
Anthonis van Obbergen

**Anthonis van Obbergen** (også **Anthonis van Mechelen**, i tillegg skrevet som Anthonis Obberghen, Oberberg, Opbergen) (født 1543, død 1611) var en flamsk byggmester og festningsingeniør som særlig er kjent for å ha vært med på å skape Kronborg slott, hvor også Hans van Paeschen var med. Obbergen kom til Kronborg på samme tid som Hans van Steenwinckel den eldre, ble ansatt som murermester fra 24. mars 1577 og fungerte som byggmester 1577-1585.

I 1586 sto han for istandsettelsen av fyrtårnet på Kullen. Samme år reiste han til Gdańsk hvor han i 1592 ble byggmester for befestningsanleggene og i 1594 stadsbyggmester. Han oppførte en rekke bygninger i byen, bl.a. Tøyhuset, sammen med Jan Strakowski og Abraham van den Blocke, Peinkammerporten, Skt. Gertrud-Bastei og sannsynligvis det gamle Rådhuset.

Han tok også del i oppføringen av festningen Weichselmünde og Küstrin slott samt reguleringen av elven Wisla. Han tilskrives også det gamle rådhus i Torun.

## Referanser


## Kilder
* 
* Encyclopedia.com
Inge Paulsen

**Inge Cecil Paulsen** (født 23. august 1924, død 4. september 2013) var en norsk fotballspiller fra Stavanger, som var utenlandsproff i Frankrike på 1950-tallet.  Han spilte i hjemområdet først for Lyn Storhaug og FK Vidar, før han spilte 46 kamper (52 mål) for Viking FK fra 1945 til 1950. I denne tiden fikk han også en full A-kamp for Norges herrelandslag i fotball, da de tapte 3-5 hjemme mot Sverige den 19. september 1948. Sensommeren 1950 fikk han i likhet med Viking-spilleren Per Figved, proffkontrakt med FC Sochaux der han fikk seks kamper i angrepsrekka (ett mål), så han gikk til Rouen samme året og fikk 13 kamper (to mål). Et profftilbud fra spanske Bilbao forelå også, men han returnerte til Norge.  På grunn av NFFs strenge amatørbestemmelser, ble Paulsen utestengt fra klubbspill etter hjemkomsten, men han var trener i blant annet Bryne FK fra våren 1954.

I april 1958 gjorde Paulsen comeback i norsk fotball, da han for Stavanger Idrettsforening møtte Nærbø.  Året etter var han tilbake i landslagssammenheng, da B-landslaget slo Danmark 2-1 i oktober. Hans far og to onkler spilte for Viking, i tillegg til storebroren Ragnar (1921-1998). Broren Odd var også fotballspiller.  Inge Paulsen var onkel til landslagsspilleren Hans Edgar Paulsen, og Brede Paulsen Hangeland er hans grandnevø.

## Referanser


## Eksterne lenker
*
Florent Manaudou

**Florent Manaudou** (født 1990) er en fransk svømmer. Under sommer-OL 2012 i London vant han gull på 50 meter fri. Florent er også lillebroren til svømmeren Laure Manaudou, som også har vunnet OL-gull.

Han representerte landet sitt i VM i svømmesport 2023 i Fukuoka, Japan i 50 meter fri, der han kom på 11. plass i semifinalen og ble slått ut.

Han representerte landet sitt under Sommer-OL 2024 i Paris på 50 meter fri der han vant bronse.

## Referanser


## Eksterne lenker
* 
*
Ivy Bridge

**Ivy Bridge** er kodenavnet for en prosessor-mikroarkitektur basert på 22 nm produksjonsmetoden utviklet av Intel. Navnet blir ofte brukt om alle prosessorene som ble gjort mindre etter Sandy Bridge-mikroarkitekturen før Haswell-arkitekturen, hvilket inkluderer Xeon og Core i7-prosessorene fra **Ivy Bridge-EX**, **Ivy Bridge-EP** og **Ivy Bridge-E**. Produksjon av prosessorene begynte i tredje kvartal av 2011, og den første versjonen av Ivy Bridge kom ut i 29. april 2012, mens senere Ivy Bridge-EP og Ivy Bridge-E-prosessorer kom ut i 2013.

Ivy Bridge-prosessorer er kompatible med Sandy Bridge-systemer og plattformer, men kan noen ganger trenger en firmware-oppdatering. I 2011 slapp Intel ut en ny serie med brikkesett, 7-serien, disse kom med integrert støtte for USB 3.0 for å komplementere Ivy Bridge.

## Forbedringer fra Sandy Bridge

Ivy Bridge er for det meste bare en krymping fra Sandy Bridge-prosessorene. Ivy Bridge ble utviklet hos Intels israelske gren.

Ivy Bridge bruker 22&nbsp;nm transistorer mens Sandy Bridge bruker 32 nm store transistorer.

### Funksjoner og ytelse
De mobile og skrivebordsprosessorene fra Ivy Bridge har mange nye funksjoner, blant annet:
* Støtte for F16C-instruksjonssettet.
* Støtte for RdRand-instruksjonen.
* Støtte for PCI Express 3.0 (ikke støttet på Core i3 og ULV-prosessorer.
* Max CPU-multipler øket fra Sandy Bridges 57 til 63.
* Støtte for DirectX 11, OpenGL 3.1 og OpenCL 1.1 ved bruk av Ivy Bridges Intel HD Graphics. OpenGL 4.0 støttes også ved hjelp av en nyere driver.
* Mulig å spille video i 4K oppløsning til flere skjermer.
* Støtte for Intel Quick Sync Video versjon 2.
* Støtte for opptil tre skjermer ved bruk av Intel HD Graphics (med visse begrensninger).

### Ytelsesforbedring fra Sandy Bridge
Sammenlignet med sin forgjenger, Sandy Bridge, så har Ivy Bridge:
* 3 til 6&nbsp;% mer prosessorytelse ved like klokkehastigheter.
* 25 til 68&nbsp;% bedre ytelse ved bruk av den integrerte grafikkprosessoren.

### Overklokking
Ivy Bridge-prosessorer er 10&nbsp;°C varmere enn Sandy Bridge-prosessorer når de er overklokket, selv når de er satt til samme spenningsnivå. Impress PC Watch, en japansk nettside, bekreftet at dette var fordi Intel brukte kjølepasta med lavere kvalitet med Ivy Bridge enn med Sandy Bridge. De mobile Ivy Bridge-prosessorene har ikke dette problemet, siden de ikke leveres med kjølepasta fra Intel.

## Liste over Ivy Bridge-prosessorer

### Skrivebordsprosessorer
De første tre prosessorene i listen er solgt som Ivy Bridge-E-prosessorer.

### Serverprosessorer
Flere ytelsesorienterte serverprosessorer ble produsert basert på Ivy Bridge-arkitekturen, disse fikk kodenavnet *Ivytown*. Disse ble lansert 13. september 2013, et år etter de for vanlige forbrukere. Disse prosessorene ble sluppet ut under navnet Ivy Bridge-EP og har opp til tolv kjerner og 30 MB hurtigminne. Senere Ivy Bridge-serverprosessorer ble lansert under navnet Ivy Bridge-EP og har opptil 37,5 MB hurtigminne.

### Mobile prosessorer

## Referanser
Wang Yirong

**Wang Yirong** (, født 1845 i Yantai i provinsen Shandong i Kina, død 14. august 1900 i Beijing) var direktør for det kinesiske keiserlige akademi. Han er best kjent for i 1899 å ha erkjent at symbolene funnet på de såkalte orakelbein var en tidlig form av kinesiske skrifttegn.

Hans arbeid om emnet ble avbrutt ved at han fikk en lokal kommandantstilling under bokseropprøret. Han skjønte at han kjempet for en tapt sak. Da åttenasjonsalliansen inntok Beijing i august 1900 begikk Wang selvmord sammen med sin kone og sin svigerdatter.

## Referanser
Willy Andresen (fotballspiller)

**Willy «Vandrer’n» Andresen,** også skrevet **Villy Andresen,** (født 29. januar 1925, død 11. februar 2013) var en norsk fotballspiller.  For Sarpsborg Fotballklubb var han med på å vinne Norgesmesterskapet (cupen) i 1948 og 1949. Han spilte også seks A-landskamper for Norge (4 mål) og to B-landskamper (2 mål) i tiden 1947–1950.

Andresen var en målfarlig centerforward (spiss), som fikk sitt klengenavn «Vandrer'n» av Oslo-pressen fordi han aldri sto stille, men vandret over hele banen.

I 1950 var Andresen en av flere spillere (blant andre Per Figved og Inge Paulsen fra Stavangerområdet) som fikk proffkontrakt med franske lag.
Andresen og landslagsmålvakten Torgeir Torgersen gikk til Stade Français Paris, der Andresen debuterte i januar 1951.  Begge returnerte imidlertid i april samme året etter at Stade Français unnlot å betale lønn noen måneder. Andresen, som fikk ni kamper som profesjonell i Frankrike, ble deretter utestengt fra all organisert fotball i Norge i sju år, på grunn av NFFs strenge amatørbestemmelser. Han fikk tilbake sitt amatørskap tilbake i 1958, og meldte seg inn i Sarpsborg igjen, hvor han spilte sin første kamp etter suspensjonen i mai 1958, da SFK tapte 0–2 mot Greåker.

Utenfor fotballbanen var Andresen ansatt ved Borregaard i hele sitt yrkesaktive liv.

## Referanser


## Eksterne lenker
* 
* Profil på Fotball.no
* Profil på worldfootball.net
* Profil på footballdatabase.eu
* Norske fotballspillere i utlandet. Etternavn: A… på www.hoelseth.com
Gunnar Dahlen

**Gunnar Martin Dahlen** (født 28. april 1918 i Verdal, død 21. mai 2004 i Sunndalsøra) var en norsk fotballspiller som er mest kjent for sin periode hos Sportsklubben Freidig i Trondheim fra midten av 1940-tallet til første halvdel av 1950-tallet. Dahlen spilte også for , hvor han fikk 19 kamper og deltok under Sommer-OL 1952.

Han ble seriemester for Freidig da klubben vant Norgesserien i 1947/1948-sesongen. Dahlen var også aktiv innen flere idretter, og var blant annet kretsmester i friidrett seks ganger.

## Internasjonalt
Dahlen fikk sin første internasjonale kamp allerede i oktober 1938, da han ble plukket ut til en B-landskamp for Norge i Bergen. Han fikk sin debut for  mot  under Nordiske mesterskap den 7. september 1947, hvor han scoret Norges første mål i en kamp som endte 3–3. Hans 19 og siste landskamp kom i åttendedelsfinalen mot  under Sommer-OL 1952 den 21. juli 1952, som Norge tapte 1–4.

### Landslagsmål for Norge

## Referanser


## Eksterne lenker
* 
* Gunnar Dahlens spillerprofil på Fotball.no
*  Gunnar Dahlen på Eu-Football.info
* Gunnar Dahlens spillerprofil på Worldfootball.net
Akademisk kompetanse

**Akademisk kompetanse** omfatter formaliserte systemer for å vurdere forskeres kompetansenivå i akademisk sammenheng. Dette omfatter dels akademiske grader, dels kompetansebedømmelser som er uavhengige av grad. I grove trekk er de akademiske kompetansenivåene sammenlignbare mellom de fleste land i den vestlige verden og mange andre land, men måten å oppnå dem på kan variere. Det finnes i de fleste vestlige land bare akademiske grader opp til et visst mellomnivå, og høyere kompetansenivåer tildeles ved bedømmelser basert på forskningspublikasjoner, f.eks. bedømmelse som professorkompetent eller kompetent som *Associate Professor* (norsk: førsteamanuensis) eller lignende. En bedømmelse på et høyere nivå går alltid foran, slik at f.eks. en person med professorkompetanse uansett er høyere kompetent enn en person uten professorkompetanse, uavhengig av hvilke akademiske grader de har.

I en amerikansk sammenheng er det vanlig å begynne en forskerkarriere med å avlegge en *PhD*-grad, som kvalifiserer for stilling som *Assistant Professor* (tilsvarende universitetslektor), for deretter senere å oppnå bedømmelse som kompetent som *Associate Professor* (tilsvarende førsteamanuensis) og senere ev. som *Professor* (tilsvarende professor). Det amerikanske systemet har de senere årtiene i stadig større grad etablert seg som en internasjonal standard som andre land orienterer seg etter.

I noen land, særlig i Øst-Europa, finnes det fortsatt formaliserte grader på et høyere nivå. I Russland kreves det f.eks. en doktor nauk-grad for å bli professor. Doktor nauk tas etter at man har tatt graden kandidat nauk, som uformelt anses som omtrent tilsvarende PhD av amerikansk type.

## Det amerikanske systemet

Kvalifikasjoner på lavere nivå oppnås ved å avlegge en grad (vanligvis en bachelorgrad og deretter en form for mastergrad eller M.Phil.)

Forholdene i andre land kan avvike noe fra dette. Den tidligere norske dosentstillingen og den britiske Readerstillingen innebar et kompetansenivå mellom professor og førsteamanuensis, og et tilsvarende nivå finnes ikke i det amerikanske systemet. Høyere doktorgrader (f.eks. danske doktorgrader eller britisk D.Sc., D.Litt.) kan heller ikke direkte innplasseres i det amerikanske hierarkiet.

## Referanser


## Litteratur
*S Kyvik, TB Olsen, E Hovdhaugen, *Opprykk til professor. Kompetanse eller konkurranse*, NIFU-rapport, 2003
Luo Zhenyu

**Luo Zhenyu** (, 8. august 1866 i Suzhou i provinsen Jiangsu i Kina, død 14. mai 1940 i Dalian), stilnavn: **Shuyun** (叔蘊) var en kinesisk klassisk akademiker, filolog, epigrafiker, antikvarianer og Qing-lojalist.

## Biografi
Luo begynte å publisere om jordbruk i Shanghai etter den første sino-japanske krig. Sammen med andre opprettet han *Dongwei Xueshe* (東文學社), en skole for japansk, i 1896. Blant studentene var Wang Guowei.

Luo besølkte Japan for første gang i 1901 og studerte der det japanske skolesystem. Fra 1906 innehadde han en rekke regjeringsposter, for det meste relatert til landbruket. Fra april 1909 til februar 1912 var han president for det keiserlige jordbrukskollegium. Han var tro mot Qing-dynastiet og flyktet til Japan etter Xinhairevolusjonen. Der bosatte han seg i Kyoto og foretok noen studier i kinesisk arkeologi. Han vendte tilbake til Tianjin i Kina i 1919, og engasjerte seg i politisk virksomhet med det øyemål å få gjeninnsatt den avsatte keiser Puyi på keisertronen. Luo ble etterhvert en av den tidligere keisers tre viktigste rådgivere. 

Etter opprettelsen av Manchukuo i mars 1932 tok Luo imot utnevnelsen til en regjeringspost i den nye regjering (1933–1938). Han insisterte på at Manchukuo måtte forbli et monarki, mot de krefter som ville endre det til republikk.  Imidlertid ble Luo gradvis mer og mer desillusjonert over det japanske hårdhendte styret og av at den nominelle keiser, Puyi, var uten reell makt. Derfor frasa han seg sine verv i 1938 og trakk seg tilbake til Dalian.

Luos politiske virksomhet har i bedømmelsen av ham tendert til å overskygge hans akademiske prestasjoner. Han var hele livet opptatt av å bevare kinesiske antikviteter og kulturminner, særlig orakelbein, bambus- og trestrimler (簡牘 *jiandu*), Dunhuangmanuskriptene og lignende som var av stor verdi for forståelsen av oldtidens Kina. Han var en av de første som foretok seriøse studier av orakelskrift og bronseskrift og publiserte viktige verker om dette. Han hjalp med å få utgitt Liu Es *Tieyun Canggui* (鐵雲藏龜), sin første samling av orakelbein, og Sun Yirangs *Qiwen Juli* (契文舉例), det første verk som deschiffrerte oragelbeinskrift. Luos eget arbeid, *Yinxu Shuqi Kaoshi* (殷虛書契考釋), var et viktig bidrag til studiet av skriften.

Han var også den første moderne akademiker som beskjeftiget seg med tangutisk skrift, og publiserte dissertasjoner om emnet i 1912 og 1927.

## Litteratur
* He Jiuying 何九盈 (1995). *Zhongguo xiandai yuyanxue shi* (中囯现代语言学史 "A history of modern Chinese linguistics"). Guangzhou: Guangdong jiaoyu chubanshe.
* *[[Zhongguo da baike quanshu]]* (1980–1993). 1st Edition. Beijing; Shanghai: Zhongguo da baike quanshu chubanshe.

## Referanser


## Eksterne lenker
* 
* Biografi
Norrøne kristenkvæde

***Norrøne kristenkvæde*** er en bok i Samlagets serie Norrøne bokverk, utgitt i 1928, og redigert av Olaf Hanssen. Samlingen inneholder et utvalg av kristne tekster fra tidlig middelalder i Norge og Island:

* Salmen *Heyr himna smiður* (*Himmelskapar høyr*) av Kolbein Tumeson, 1208, oversatt av Bernt Støylen
* Diktet *[[Geisli]]* (*Strålen*) fra 1150-tallet; skrevet av Einar Skuleson som en hyllning av Olav den hellige, oversatt av Erik Eggen
* Diktet *[[Harmsol]]* (*Sorgarsòli*) fra 1100-tallet; skrevet av munken Gamle, oversatt av Kr. Audne
* Diktet *[[Nådens veg|Liknarbraut]]* (*Nådevegen*) fra ca 1250-75, oversatt av Olav Røkke
* Visjonsdiktet *[[Solarljod]]* fra ca 1200, oversatt av Severin Eskeland
* Diktet *[[Lilja]]* fra 1300-tallet; skrevet av munken Øystein Åsgrimsson, oversatt av sokneprest Leonhard Næss

## Se også
* *[[Draumkvedet, og tekster fra norrøn middelalder]]*, en tilsvarende antologi fra 2004
## Referanser